cyanic-selkie/wikianc huggingface dataset:
แอ็งกรีเบิดส์ (วิดีโอเกม)
ตัวละคร
ซิลเวอร์ (Silver) - นกเหยี่ยวผู้หญิงสีเงิน ปรากฏตัวในแอ็งกรีเบิดส์ 2 มีความสามารถในการหมุนและโจมตีด้านล่างในรัศมีที่เล็งไว้ ในภาพยนตร์เผยว่าเป็นน้องสาวของชัคและแฟนของเร้ด
หมูเขียว (Green Piggies)
หมูเขียว เป็นกลุ่มตัวละครที่เป็นศัตรูกับเหล่านก อาศัยอยู่ที่เกาะหมู สาเหตุที่เป็นศัตรูกับนกก็เนื่องจากพวกหมูนั้นต้องการกินไข่ จึงมาขโมยไข่จากพวกนกไปซ่อนไว้ในปราสาท ซึ่งล้อมด้วยป้อมปราการที่ทำจากกระจก ไม้ และหิน
หมูตัวเล็ก (Small Pigs) - พวกลูกหมูที่มีขนาดเล็ก บางตัวจะถูกผูกติดกับลูกโป่ง อาจมีชุดประกอบตามด่าน
หมูตัวใหญ่ (Large Pigs) - พวกหมูตัวขนาดใหญ่ อาจมีชุดประกอบตามด่าน
สิบโทหมู (Corporal Pig) - หมูขนาดกลาง เป็นทหารรักษาพระองค์ ทำหน้าที่เป็นครูฝึกทหารเพื่อปกป้องอาณาจักรหมูจากพวกนก มีหน้าที่นำเหล่าหมูไปขโมยไข่นก ในแอ็งกรีเบิดส์ 2 บางครั้งจะมีจรวดติดหลัง
โฟร์แมนหมู (Foreman Pig) - หมูแก่ขนาดใหญ่ มีหนวดสีแดง มีหน้าที่ควบคุมงานช่างและงานก่อสร้าง และเป็นสมุนมือขวาของราชาสมูทชีค ในแอ็งกรี เบิดส์ 2 เขาเป็นบอสด้วย
ราชาสมูทชีคส์ (King Smooth Cheeks) - พระราชาแห่งอาณาจักรหมู มีขนาดใหญ่เป็นพิเศษ มีอำนาจมาก อาศัยอยู่ในปราสาทหมูเป็นผู้ออกคำสั่งให้เหล่าหมูไปขโมยไข่นกมาเพื่อทำเป็นไข่ดาว เป็นบอสในทุก ๆ ด่าน ส่วนในแอ็งกรีเบิดส์ 2 ก็ยังคงเป็นบอส
หมูเชฟ (Chef Pig) - หัวหน้าพ่อครัวหมู ผู้ต้องการทอดไข่ให้พระราชาสมูทชีคส์ ปรากฏตัวครั้งแรกในแบดพิกกีส์และเป็นบอสในแอ็งกรีเบิดส์ 2
ราชาลีโอนาร์ด มัดเบียร์ด (King Leonard Mudbeatd) - พระราชาองค์ก่อนแห่งอาณาจักรหมู เป็นหมูที่ค้นพบไข่เป็นตัวแรก เข้ามาเป็นบอสราชาสมูทชีคส์ในด่านเกาะนก ในแอ็งกรีเบิดส์ 2 เขาร่วมมือกับนกเพื่อปกป้องเกาะจากภัยคุกคาม มีความสามารถในการสั่งน้ำมูกโจมตีป้อมปราการได้ 3 ครั้ง
นกอินทรี (Eagles)
นกอินทรี คือนกชนิดหนึ่ง เป็นนกที่มีขนาดใหญ่ที่สุดในบรรดานกทั้งปวงและเป็นนกชนิดเดียวที่บินได้โดยไม่ต้องใช้หนังสติ๊ก และเป็นสัตว์ลึกลับที่พวกนกค้นหา
อินทรีจอมพลัง (Mighty Eagle) - เจ้าแห่งฝูงนกทั้งปวง เป็นตำนานเล่าขานในฐานะวีรบุรุษผู้แข็งแกร่ง และเป็นนกเพียงตัวเดียวในเกาะนกที่บินได้ อาศัยอยู่บนภูเขาสูง ปรากฏเป็นตัวเสริม เรียกโดยยิงปลาซาร์ดีนกระป๋องไปยังป้อมปราการหมู และอินทรีจอมพลังจะบินมาสร้างความเสียหายเป็นอย่างมาก ในแอ็งกรี เบิดส์ 2 เป็นพลังเสริม การใช้เช่นกัน
เซต้า (Zeta) - นกอินทรีฟิลิปปินสีม่วงฟันคม ตัวร้ายผู้อาศัยอยู่บนเกาะน้ำแข็ง มีแผนจะทำลายล้างเกาะนกและเกาะหมูเพื่อยึดครอง ปรากฏครั้งแรกในแอ็งกรี เบิดส์ 2 เป็นบอสโดยเข้ามาแทนที่บอสหมูทั้งสามในช่วงหนึ่ง
ยูเออีโปร-ลีก
ยูเออีโปร-ลีก (UAE Pro-League) ซึ่งเป็นที่รู้จักกันทั่วไปในชื่อ อาราเบียนกัลฟ์ลีก เป็นลีกฟุตบอลสูงสุดของสหรัฐอาหรับเอมิเรตส์ ก่อตั้งในปี ค.ศ. 1973
วอลเลย์บอลหญิงชิงแชมป์นอร์เซกา 1971
วอลเลย์บอลหญิงชิงแชมป์นอร์เซกา 1971 (1971 Women's NORCECA Volleyball Championship) เป็นครั้งที่สองของการแข่งขัน ระหว่างวันที่ 17–21 สิงหาคม ณ ฮาวานา, คิวบา
อีเอกซ์ไอดี
อีเอกซ์ไอดี (EXID; ) เป็นเกิร์ลกรุปเกาหลีใต้ ประกอบไปด้วยสมาชิกจำนวน 5 คนคือ โซลจี, เอลลี, ฮานี, ฮเยริน และจองฮวา อีเอกซ์ไอดีเปิดตัวเมื่อวันที่ 16 กุมภาพันธ์ 2012 หลังซิงเกิลที่ชื่อ "ฮูแดตเกิร์ล" หนึ่งวัน ในเดือนสิงหาคม 2012 พวกเธอมีเอกซ์เทนเดดเพลย์ครั้งแรกชื่อ ฮิปพิทีฮอป แต่ไม่ประสบความสำเร็จ จนในปี 2014 อีเอกซ์ไอดีออกซิงเกิล "อัปแอนด์ดาวน์ ในระยะแรก ซิงเกิลนี้ไม่ได้ประสบความสำเร็จเลยมากนัก แต่หลังจากออกซิงเกิลได้ 4 เดือน มีผู้อัปโหลดวิดีโอแฟนแคมในการแสดงของอีเอกซ์ไอดีจนกลายเป็นไวรอลวิดีโอ ที่สามารถขึ้นถึงอันดับหนึ่งบนแกออนซิงเกิลชาร์ต
อีเอกซ์ไอดีออกเอกซ์เทนเดดเพลย์ชุดที่สองในชื่อ อาเยห์ เมื่อวันที่ 13 เมษายน 2015 และเลดซิงเกิล "อาเยห์" ประสบความสำเร็จในเชิงพาณิชย์ สามารถขึ้นถึงอันดับสองบนแกออนซิงเกิลชาร์ต เช่นเดียวกับซิงเกิล "ฮอตพิงก์" ที่ปล่อยออกมาในเดือนพฤศจิกายน 2015 ปีถัดมา อีเอกซ์ไอดีออกสตูดิโออัลบั้มแรกในชื่อ สตรีต เมื่อวันที่ 1 มิถุนายน2016
แคว้นชาเบลลาฮาฮอเซ
ชาเบลลาฮาฮอเซ (Shabeellaha Hoose, شبيلي السفلى) เป็นแคว้นของโซมาเลีย ซึ่งมีเมืองหลวงคือ Merka พื้นที่ตั้งอยู่บนชายฝั่งของมหาสมุทรอินเดีย ทางตอนเหนือของโมกาดิชู และครอบคลุมพื้นที่ 22,663 ตารางกิโลเมตร  มันถูกตั้งชื่อตามแม่น้ำ ชาเบลลาฮา ("ชาเบล")  ในปี 2008 ประชากรว่าจะประมาณ 1,400,000 คน  เผ่าที่สำคัญที่สุดคือ Hawiye และ Dir
รอเฌ ดูว์มา
รอเฌ ดูว์มา (Roger Dumas) (9 พฤษภาคม ค.ศ. 1932 – 2 กรกฎาคม ค.ศ. 2016)  เป็นนักแสดงชาวฝรั่งเศส  แสดงภาพยนตร์มากถึง 100 เรื่อง ตั้งแต่ปี ค.ศ. 1954 จนถึง ค.ศ. 2016
วีรบุรุษปล้นสะท้านเมือง
วีรบุรุษปล้นสะท้านเมือง เป็นภาพยนตร์ฮอลลีวู้ดที่สร้างจากชีวิตจริงของจอมโจรลือชื่อ จอห์น ดิลลิงเจอร์ เจ้าของสมญา "Public Enemies" หรือ โรบินฮู้ดยุคใหม่
พรรคพลังท้องถิ่นไท
พรรคพลังท้องถิ่นไท (Thai Local Power Party, ชื่อย่อ:TLP, พทท.) พรรคการเมืองของไทยที่จดทะเบียนจัดตั้งตาม '''พระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๕๐''' เป็นลำดับที่ 4/2555 เมื่อวันที่ 30 มีนาคม พ.ศ. 2555 โดยมีนาย ชัชวาลล์ คงอุดม หรือ ชัช เตาปูน อดีต ส.ว. กรุงเทพมหานคร และ อดีตบรรณาธิการบริหาร หนังสือพิมพ์สยามรัฐ เป็นผู้ก่อตั้งพรรคและมีนาย เศกศรรณ์ หอมรักษ์ เป็นหัวหน้าพรรคคนแรก
ประวัติ
ในตอนแรกทางพรรคใช้ชื่อพรรคว่า พรรคท้องถิ่นไทย ต่อมาในการประชุมใหญ่วิสามัญของพรรคเมื่อวันที่ 24 มีนาคม พ.ศ. 2557 ทางพรรคได้เปลี่ยนแปลงข้อบังคับพรรคทำให้ชื่อของพรรคเปลี่ยนจาก ท้องถิ่นไทย เป็น พลังท้องถิ่นไท มาจนถึงปัจจุบัน
ทางพรรคพลังท้องถิ่นไทได้เปิดรับสมัครสมาชิกพรรคอย่างเป็นทางการเมื่อวันพุธที่ 3 ตุลาคม พ.ศ. 2561 ที่โรงแรมเดอะเซนต์รีจิสโดยมีบุคคลให้ความสนใจสมัครเข้าเป็นสมาชิกพรรคจำนวนมากอาทิ ชัชวาลล์ คงอุดม ชื่นชอบ คงอุดม อดีต ส.ส. กทม. พรรคประชาธิปัตย์ บุตรชายของนายชัชวาลล์ และฟิล์ม รัฐภูมิ โตคงทรัพย์ นักร้อง-นักแสดงชื่อดังโดยมีกำหนดประชุมใหญ่ในวันเสาร์ที่ 3 พฤศจิกายน พ.ศ. 2561 ที่ มหาวิทยาลัยกรุงเทพธนบุรี เพื่อเลือกหัวหน้าพรรค เลขาธิการพรรค และคณะกรรมการบริหารพรรคชุดใหม่ แต่ในเวลาต่อมาทางพรรคได้เปลี่ยนวันประชุมวิสามัญใหญ่ของพรรคเป็นวันศุกร์ที่ 2 พฤศจิกายน พ.ศ. 2561 พร้อมกับเปลี่ยนสถานที่ประชุมเป็น โรงแรมปทุมธานีเพลส
ซึ่งที่ประชุมมีมติให้นาย ชัชวาลล์ คงอุดม เป็นหัวหน้าพรรค นาย เกรียงไกร ภูมิเหล่าแจ้ง อดีต สปช. เป็นรองหัวหน้าพรรค นาย ธีรศักดิ์ พานิชวิทย์ อดีต สปช. เป็นเลขาธิการพรรค นาย ชื่นชอบ คงอุดม เป็นโฆษกพรรค นายรัฐภูมิ เป็นรองโฆษกพรรค
ในการเลือกตั้งเมื่อวันอาทิตย์ที่ 24 มีนาคม พ.ศ. 2562 พรรคพลังท้องถิ่นไทได้ที่นั่งในสภาทั้งสิ้น 3 ที่นั่งซึ่งทั้งหมดเป็น ส.ส. บัญชีรายชื่อ (ต่อมามี ส.ส. แบ่งเขตมาสังกัดเพิ่มเติม 2 ที่นั่ง ซึ่งเดิมเป็นอดีต ส.ส. พรรคอนาคตใหม่ ที่ถูกพรรคขับออกจากการเป็นสมาชิก) และได้เข้าร่วมรัฐบาล พลเอกประยุทธ์ จันทร์โอชา ทำให้ในวันที่ 12 กรกฎาคม พ.ศ. 2562 รัฐภูมิตัดสินใจยื่นหนังสือลาออกจากการเป็นสมาชิกพรรคพลังท้องถิ่นไททำให้พ้นจากการเป็นรองโฆษกพรรค โดยให้เหตุผลว่าอุดมการณ์ทางการเมืองไม่ตรงกัน ก่อนที่วันที่ 19 สิงหาคม พ.ศ. 2562 ฟิล์ม รัฐภูมิ ตัดสินใจสมัครเข้าเป็นสมาชิก พรรคเพื่อไทย พร้อมกับรับตำแหน่งรองโฆษกพรรค
จากนั้นในวันอาทิตย์ที่ 11 ธันวาคม พ.ศ. 2564 ทางพรรคพลังท้องถิ่นไทได้จัดการประชุมใหญ่สามัญประจำปี 2564 เพื่อเลือกตั้งคณะกรรมการบริหารพรรคชุดใหม่ที่ โรงแรมรอยัลริเวอร์ เขตบางพลัด ซึ่งที่ประชุมมีมติเลือก นายชัชวาลล์ ให้ดำรงตำแหน่งหัวหน้าพรรคต่อไป ส่วนตำแหน่งเลขาธิการพรรคที่ประชุมมีมติเลือก นายประนอม โพธิ์คำ เป็นเลขาธิการพรรคคนใหม่ นายณัฐพงศ์ รอบคอบ เป็นโฆษกพรรค
วันจันทร์ที่ 21 พฤศจิกายน พ.ศ. 2565 ในการประชุมใหญ่สามัญประจำปี ครั้งที่ 2/2565 ที่โรงแรม รอยัลริเวอร์ เขตบางพลัด เพื่อเลือกตั้งคณะกรรมการบริหารพรรคชุดใหม่แทนชุดเดิมที่หมดวาระพร้อมกับการเปลี่ยนแปลงตราสัญลักษณ์พรรค ซึ่งที่ประชุมมีมติเลือก ศ.ดร. โกวิทย์ พวงงาม ส.ส. บัญชีรายชื่อเป็นหัวหน้าพรรคคนใหม่ นายธีระศักดิ์ พานิชวิทย์ เป็นเลขาธิการพรรค พร้อมรองหัวหน้าพรรค 4 คน และนายกอบบุญ ทางสวัสดิกุล เป็นโฆษกพรรค ส่วนนายชัชวาลล์ขยับไปดำรงตำแหน่งประธานที่ปรึกษาพรรค กระทั่งวันจันทร์ที่ 26 ธันวาคม พ.ศ. 2565 นายชัชวาลล์และนายนพดล แก้วสุพัฒน์ ได้ยื่นหนังสือลาออกจากการเป็น ส.ส. ต่อมา ศาสตราจารย์โกวิทย์ ในฐานะหัวหน้าพรรคได้ให้สัมภาษณ์ว่าในวันอังคารที่ 10 มกราคม พ.ศ. 2566 ทางพรรคเตรียมจัดประชุมใหญ่วิสามัญครั้งที่ 1/2566 เพื่อหารือแนวทางการดำเนินกิจการของพรรคโดยมี 2 แนวทางคือ สร้างพรรคต่อไป และ เลิกกิจการพรรค
จากนั้นในวันศุกร์ที่ 6 มกราคม พ.ศ. 2566 ศาสตราจารย์โกวิทย์ได้ให้สัมภาษณ์ถึงอนาคตของทางพรรคว่าอาจจะส่งผู้สมัครลงรับเลือกตั้งต่อหรืออาจจะไปรวมกับพรรครวมไทยสร้างชาติแต่ก็ไม่รู้ว่าทางพรรครวมไทยสร้างชาติจะเปิดบ้านต้อนรับหรือไม่
หลังการเลือกตั้ง พ.ศ. 2562
หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคพลังท้องถิ่นไท ได้เข้าร่วมรัฐบาลซึ่งนำโดยพรรคพลังประชารัฐ สนับสนุนพลเอก ประยุทธ์ จันทร์โอชา เป็นนายกรัฐมนตรี ต่อมาได้มีการกล่าวถึงทางสื่อมวลชนถึงการเสนอให้มีโควต้ารัฐมนตรีสำหรับพรรคร่วมรัฐบาลขนาดเล็ก โดยหนึ่งในรายชื่อที่ถูกกล่าวถึงคือ ชัชวาลล์ คงอุดม หัวหน้าพรรคพลังท้องถิ่นไท แต่ก็ยังไม่ได้รับการแต่งตั้งแต่อย่างใด
คอลอบาอาลันเคด
คอลอบาอาลันเคด เป็นเพลงชาติของสหพันธ์สาธารณรัฐโซมาเลีย
ภาพรวม
เพลงนี้ได้รับการกำหมดให้เป็นเพลงชาติเมื่อเดือนสิงหาคม พ.ศ. 2555 โดยได้รับการรับรองจากรัฐธรรมนูณฉบับใหม่ ก่อนหน้านี้เพลงชาติคือซอมาลิเยย์ทอซอ
กันตพงศ์ เล่าลือพงศ์ศิริ
นายแพทย์กันตพงศ์ เล่าลือพงศ์ศิริ (ชื่อเล่น: เส็ง, เกิด พ.ศ. 2510) เป็นแพทย์ชาวไทยเชื้อสายม้งที่ได้รับโอกาสทางการศึกษา เป็นชาวเขาคนแรก ที่ได้ศึกษาวิชาแพทย์ศาสตร์จากมหาวิทยาลัยในประเทศไทย
ประวัติ
กันตพงศ์ เล่าลือพงศ์ศิริ เรียนจบสาขาพยาบาลและผดุงครรภ์ จากมหาวิทยาลัยมหิดล และทำงานด้านการพยาบาลผู้ป่วย กระทั่งได้เห็นความเหลื่อมล้ำในการเข้ารักษาพยาบาลของชาวเขา เพราะปัญหาเรื่องการสื่อสาร และความไม่เข้าใจในวัฒนธรรม จึงได้เข้าศึกษาที่คณะแพทยศาสตร์ มหาวิทยาลัยรังสิต โดยสอบเข้ามหาวิทยาลัย เมื่อ พ.ศ. 2544 ขณะมีอายุ 34 ปี ใช้เวลาอ่านหนังสือเตรียมสอบ 2 ปี
กันตพงศ์ เล่าลือพงศ์ศิริ เขียนจดหมายถึงรัฐบาล ระบุว่าเป็นชาวไทยภูเขาเผ่าม้ง อยากขอโอกาสเข้าเรียนในวิทยาลัยแพทย์ เพื่อให้มีโอกาสใช้วิชาชีพทางการแพทย์เพื่อช่วยเหลือผู้ยากไร้ และได้รับการสนับสนุนทุนการศึกษาเป็นกรณีพิเศษ จาก ดร.อาทิตย์ อุไรรัตน์ อธิการบดีมหาวิทยาลัยรังสิต
นายแพทย์กันตพงศ์ เล่าลือพงศ์ศิริ จบการศึกษาเมื่อ พ.ศ. 2550 เป็นแพทย์ชาวไทยภูเขาเผ่าม้งคนแรกของประเทศไทย ปัจจุบันเป็นนายแพทย์ประจำอยู่ที่โรงพยาบาลศูนย์บำบัดรักษายาเสพติดเชียงใหม่ กรมการแพทย์ กระทรวงสาธารณสุข
ซินแคลร์ ลูวิส
แฮร์รี ซินแคลร์ ลูวิส (Harry Sinclair Lewis; 7 กุมภาพันธ์ ค.ศ. 1885 – 10 มกราคม ค.ศ. 1951) เป็นนักเขียนและนักเขียนบทชาวอเมริกัน โดยในปี 1930 ลูวิสถือเป็นนักเขียนจากสหรัฐคนแรก (รวมถึงในทวีปอเมริกาคนแรก) ที่ได้รับรางวัลโนเบลสาขาวรรณกรรม ลูวิสได้เขียนนิยายที่มีชื่อเสียงหกเรื่อง คือเรื่อง Main Street (1920), Babbitt (1922), Arrowsmith (1925), Elmer Gantry (1927), Dodsworth (1929) และ It Can't Happen Here (1935)
อ้างอิง
18851951
วัดบ่อ
วัดบ่อ เป็นวัดราษฎร์ สังกัดคณะสงฆ์ฝ่ายมหานิกาย มีชื่อภาษามอญว่า เพี่ยบอ (แปลว่า "วัดหวาย") ตั้งอยู่ใกล้กับท่าน้ำปากเกร็ด ในหมู่ที่ 2 บ้านบ่อ ตำบลปากเกร็ด อำเภอปากเกร็ด จังหวัดนนทบุรี ริมฝั่งแม่น้ำเจ้าพระยาฝั่งตะวันออก
วัดบ่อสร้างขึ้นเมื่อประมาณปี พ.ศ. 2315 โดยชาวมอญชื่อนายสิ นางกง นางทอง และนางแพ ซึ่งมีการจารึกนามไว้ที่ซุ้มประตูวัด ได้รับพระราชทานวิสุงคามสีมาเมื่อประมาณปี พ.ศ. 2320 ในสมัยพระครูอมราธิบดี (ราชทินนามขณะนั้น) เป็นเจ้าอาวาสราว พ.ศ. 2435 ท่านได้พัฒนาซ่อมแซมเสนาสนะต่าง ๆ ของวัดบ่อ เจ้าอาวาสองค์ปัจจุบันคือ พระครูกิตติวรานุวัตร (ประยูร ธมฺมวโร)
อาคารเสนาสนะของวัด คือ อุโบสถบูรณะเมื่อ พ.ศ. 2500 ลักษณะทรงไทย 2 ชั้น หน้าบันจำหลักไม้เป็นรูปเทพทรงราชรถล้อมรอบด้วยลายไม้ ภายในอุโบสถมีพระประธาน สร้างสมัยกรุงศรีอยุธยา ก่ออิฐถือปูนปั้น หน้าตักกว้าง 1.5 เมตร นามว่า หลวงพ่อใหญ่สมปรารถนา นอกนั้นก็ยังมีพระพุทธรูปอีก 6 องค์ และเจดีย์ใหญ่อีก 1 องค์ กับเจดีย์เล็กเป็นบริวารอยู่ 4 องค์ ด้านหน้าพระอุโบสถ วัดมีหอสวดมนต์ ศาลาการเปรียญ วิหาร หอระฆัง ศาลาบำเพ็ญกุศล โรงเรียนพระปริยัติธรรม ศาลาท่าน้ำ
กีฬาฟุตบอลในโอลิมปิกฤดูร้อน 2020 – ทีมชาย – กลุ่มเอ
กลุ่มเอ ของ ฟุตบอลทีมชาย ใน โอลิมปิกฤดูร้อน 2020 ที่ประเทศญี่ปุ่น จะลงเล่นตั้งแต่วันที่ 22 ถึง 28 กรกฎาคม พ.ศ. 2564 โดยในกลุ่มดังกล่าวนี้มี 4 ทีม ได้แก่ ฝรั่งเศส ญี่ปุ่น เม็กซิโก และ แอฟริกาใต้ แต่ละทีมจะได้ลงเล่น 3 นัด ทีมที่คะแนนมากที่สุด 2 อันดับแรกจะผ่านเข้าสู รอบแพ้คัดออก ต่อไป
เม็กซิโก พบ ฝรั่งเศส
<section begin=A1 /> <section end=A1 />
ญี่ปุ่น พบ แอฟริกาใต้
<section begin=A2 /> <section end=A2 />
ฝรั่งเศส พบ แอฟริกาใต้
<section begin=A3 /> <section end=A3 />
ญี่ปุ่น พบ เม็กซิโก
<section begin=A4 /> <section end=A4 />
ฝรั่งเศส พบ ญี่ปุ่น
<section begin=A5 /> <section end=A5 />
แอฟริกาใต้ พบ เม็กซิโก
<section begin=A6 /> <section end=A6 />
แคล็บเบอร์ส
แคล็บเบอร์ส (Clabbers) เป็นเกมการแข่งขันประเภทเดียวกันกับสแคร็บเบิล ชื่อของมันเป็นคำสลับอักษรของ SCRABBLE
กฎ
กฎของเกมนี้เหมือนกันกับสแคร็บเบิล เว้นแต่ผู้เล่นสามารถต่อเป็นคำสลับอักษรของคำที่ยอมรับได้; พูกอีกนัยหนึ่ง คือตัวอักษรของคำ ไมจำเป็นต้องตั้งให้ถูกต้องตามลำดับ ถ้ามีการชาเลนจ์ (challenged) คำ ผู้เล่นที่วางคำนั้นต้องบอกคำของคำสลับอักษรที่ยอมรับได้
ตัวกระดานอาจจะจบลงด้วยบริเวณหนึ่งมีคำศัพท์ต่อกันมาก และเหลือช่องว่างอีกบริเวณหนึ่ง การนับคะแนนจะใช้วิธีเดียวกันกับสแคร็บเบิล แต่จะมีคะแนนมากกว่าแบบปกติ เพราะการต่อคำและมีโอกาสใช้ช่องพิเศษมาก
รุ่นเว็บไซต์
ในอินเทอร์เน็ตสแคร็บเบิลคลับได้ให้ผู้เล่นสามารถเล่นแคล็บเบอร์สได้บนอินเทอร์เน็ต
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
'''การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2539''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองปัตตานี, อำเภอยะหริ่ง, อำเภอปานาเระ, อำเภอสายบุรี, อำเภอกะพ้อ และอำเภอไม้แก่น
เขตเลือกตั้งที่ 2
เขตการเลือกตั้งที่ 2 ประกอบด้วยอำเภอยะรัง, อำเภอหนองจิก, อำเภอโคกโพธิ์, อำเภอแม่ลาน, อำเภอทุ่งยางแดง และอำเภอมายอ
พรรคอนาธิปไตยปฏิวัติสังคม
พรรคอนาธิปไตยปฏิวัติสังคม (Partito Socialista Anarchico Rivoluzionario) เป็นพรรคการเมืองที่ก่อตั้งเพียงระยะสั้นในประเทศอิตาลี ก่อตั้งในเดือนมกราคม ค.ศ. 1891 ที่ครองเกสคาโปลาโก มีอุดมการณ์ทางการเมืองแบบสังคมนิยม และอนาธิปไตย พรรคอนาธิปไตยปฏิวัติสังคม ได้เปลี่ยนชื่อเป็น พรรคสังคมอิตาลี ท่ามกลางการต่อสู้นิกายและขับไล่ฝ่ายอนาธิปไตย ในปี ค.ศ. 1895
เจ้าสาวชาวเกาะ
เจ้าสาวชาวเกาะ ชื่อสามัญ Tahitian Bridal Veil ชื่อวิทยาศาสตร์ Gibasis geniculata อยู่ในวงศ์ผักปลาบ (Commelinaceae) มีถิ่นกำเนิดในหมู่เกาะเวสต์อินดีส และทางตะวันตกเฉียงใต้ของเท็กซัส เม็กซิโก และอาร์เจนตินา
ลำต้น มีลักษณะทอดเลื้อยแต่ชูขึ้นได้สูงประมาณ 65-85 สีเขียวอมม่วง แตกกิ่งก้านสาขามาก ตามกิ่งก้านมีขนบางๆ ขึ้นคลุม
การปลูก สามารถปลูกในกระถางแขวน หรือปลูกเป็นพืชคลุมดิน ชอบที่ชื้น ไม่ชอบน้ำขัง และไม่ชอบถูกแดดจัดโดยตรง
กิตติยา จิตรภักดี
ประวัติ
กิตติยาเกิดที่เขตบางขุนเทียน กรุงเทพมหานครเป็นบุตรสาวของ ฉวีวรรณ พรหมหาญ จบการศึกษาระดับมัธยมศึกษาที่โรงเรียนนวมินทราชินูทิศ สวนกุหลาบวิทยาลัย ปทุมธานี ปัจจุบันกำลังศึกษาระดับปริญญาตรีที่คณะนิเทศศาสตร์ มหาวิทยาลัยธุรกิจบัณฑิตย์
การทำงาน
ในปี 2559 กิตติยาได้เริ่มเข้าวงการบันเทิง จากการชนะเลิศเวทีการประกวดไทยซุปเปอร์โมเดลคอนเทสต์ 2016 พร้อมตำแหน่งสาวมั่นใจเมืองกรุงพร้อมเงินสด 500,000 บาท ต่อกิตติยาได้เซ็นสัญญาเป็นนักแสดงสังกัดช่อง 7 เอชดี และมีผลงานงานละคนเรื่อง มัจจุราชฝึกหัด และ ดวงใจขบถ เป็นต้นต่อมากิตติยาเป็นนักแสดงรุ่นใหม่และเป็นที่รู้จักกัน
ตูนัก ตูนัก ตุน
เพลงนี้ประสบความสำเร็จในอินเดีย และทำให้สถานะของเขากลายเป็นป็อปสตาร์ที่โด่งดังในเวลานั้น หลังจากนั้นจึงประสบความสำเร็จทั่วโลก โดยเฉพาะการทำให้กลายเป็นอินเทอร์เน็ตมีมในช่วงทศวรรษที่ 2000s.
ผู้ชม
ในเดือนธันวาคม ค.ศ. 2019 ตัวมิวสิกวิดีโอมีผู้เข้าชมไปกว่า 135 ล้าน ครั้งในช่องโซนีมิวสิกอินเดียบนยูทูบ.
การตอบรับ
ตัวเพลงและมิวสิกวิดีโอได้รับคำวิจารณ์ในแง่ลบจากนิตยสาร ราชตรียะ สะฮารา (Rashtriya Sahara) ในปีค.ศ.1998. ถึแม้ว่าจะมีคำตอบรับเช่นนี้ ตัวเพลงได้ประวพความสำเร็จในด้านโฆษณากลายในปีค.ศ.1998 แล้วกลายเป็นเพลงอินดี-ป็อปที่โด่งดังที่สุดในเวลานั้น.
ความโด่งดังในทั่วโลก
ในช่วงทศวรรษที่ 2000s, "ตูนัก ตูนัก ตุน" กลายเป็นที่โด่งดังในอินเทอร์เน็ต โดยทำให้ทางบลิซซาร์ดเอ็นเตอร์เทนเมนต์ใส่ท่าเต้นนี้ลงไปในตัวละครของเกม เวิลด์ ออฟ วอร์คราฟต์ ในปีค.ศ.2007. ท่าเต้นนี้ยังปรากฎในโหมดลับของเกม เมดัลออฟออนอร์: แอลไลด์แอสซอลต์สเพียร์เฮด.
ปุญญ์ปรีดี คุ้มพร้อม รอดสวาสดิ์
ปุญญ์ปรีดี คุ้มพร้อม รอดสวาสดิ์ (เกิด 14 มกราคม พ.ศ. 2542) ชื่อเล่น พีพี เป็นนักแสดงและพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักในบทบาท​ “พริบพรี“ จากละครเรื่อง คุณหมีปาฏิหาริย์ และ “สอยดาว“ จากละครเรื่อง เลือดเจ้าพระยา ​
ประวัติ
ปุญญ์ปรีดี คุ้มพร้อม รอดสวาสดิ์ จบการศึกษาชั้นมัธยมศึกษาที่โรงเรียนเซนต์ฟรังซีสเซเวียร์ ระดับปริญญาตรี ภาควิชาสังคมวิทยาและมานุษยวิทยา คณะรัฐศาสตร์ จุฬาลงกรณ์มหาวิทยาลัย โดยในสมัยเรียนเธอเป็นตัวแทนเข้าประกวดดาวคณะรัฐศาสตร์ รุ่น 70 อีกทั้งยังเคยเป็นหลีด คณะรัฐศาสตร์ จุฬาลงกรณ์มหาวิทยาลัย
เข้าสู่วงการ
ปุญญ์ปรีดีเริ่มต้นเข้าสู่วงการจากการถ่ายโฆษณา จนกระทั่งได้เซ็นสัญญาเป็นนักแสดงในสังกัดช่อง 3 เอชดีในปี​พ.ศ.2564 โดยเริ่มจากการเป็นพิธีกรในรายการสีสันบันเทิง จากนั้นจึงได้มีผลงานออกอากาศละครเรื่องแรกเป็นละครซีรีส์วายเรื่องคุณหมีปาฏิหาริย์ ปี พ.ศ. 2565 รับบทเป็น พริบพรี นอกจากนี้ในปีเดียวกันเธอยังมีละครอีก 2 เรื่องคือ ปมเสน่หา ในบท ปริม และคือเธอ ในบท แยมส้ม แฟนสาวของก้าวกล้าพระเอกของเรื่องที่แอบหนีไปแต่งงานกับชายอื่น
ต่อมาในปี พ.ศ. 2566 ออกอากาศเรื่องเลือดเจ้าพระยา โดยในบท สอยดาว ตามมาด้วยละครก่อนข่าว​ รักสุดใจยัยตัวแสบ ในบท แก้ว​ พร้อมด้วยพรหมลิขิต รับบทเป็น แม่ปราง​ ตามด้วยดวงใจเทวพรหมตอนพรชีวันและละครแสนรักซึ่งอยู่ระหว่างถ่ายทำ​
จัมโบคิงดอม
จัมโบคิงดอม (Jumbo Kingdom; ) ซึ่งประกอบด้วย ภัตตาคารลอยน้ำจัมโบ (Jumbo Floating Restaurant; ) และ ภัตตาคารลอยน้ำไต้ปั๊ก (Tai Pak Floating Restaurant; ) ที่ตั้งอยู่ตรงข้ามกัน เป็นภัตตาคารและสถานที่ท่องเที่ยวในอะเบอร์ดีนเซาธ์ไทฟูนเชลเทอร์ ในอ่าวอะเบอร์ดีน ของฮ่องกง จัมโบคิงดอมมีผู้เข้าชมมากกว่า 30 ล้านคน รวมทั้ง สมเด็จพระราชินีนาถเอลิซาเบธที่สอง, จอห์น เวย์น, แชด การ์วิน, เดวิด โบวี, ทอม ครูซ, กวีเนธ พอลทรอว์, โจว หยุน ฟัต, สตีเฟน โจว, เลเจนด์ตง ยิว ซัน และ กง ลี่ นอกจากในฮ่องกงแล้ว ในอดีตเคยมีจัมโบคิงดอมมะนิลา ตั้งอยู่ในอ่าวมะนิลา, ประเทศฟิลิปปินส์ ที่ซึ่งปิดตัวลงภายหลังเปิดให้บริการได้ 8 ปี จัมโบคิงดอมเป็นหนึ่งในธุรกิจของเมลโกอินเตอร์เนชันนอลเดเวเลิปเมนต์จำกัด บริษัทในตลาดหุ้นฮ่องกง
ประวัติ
ส่วนภัตตาคารลอยน้ำไต้ปั๊ก (Tai Pak Floating Restaurant) ตั้งขึ้นในปี ค.ศ. 1952 โดยหวอง โล่ กัต (Wong Lo-kat) ผู้ซื้อเรือและดัดแปลงเป็นภัตตาคารลอยน้ำ ความยาว 105 ฟุต ภัตตาคารลอยน้ำไต้ปั๊กแห่งที่สองเปิดบริการที่คัสเซิลพีค (Castle Peak) ก่อนจะถูกขายและย้ายไปตั้งที่กว่างซี (Guangxi) ในคริสต์ทศวรรษ 1980
เมื่อวันที่ 30 ตุลาคม ค.ศ. 1971 เกิดเหตุอัคคีภัยสัญญาณเตือนระดับสี่ (4-alarm fire) ที่ภัตตาคารลอยน้ำจัมโบก่อนหน้าการเปิดตัว ส่งผลให้มีผู้เสียชีวิต 34 ราย และบาดเจ็บ 42 ราย  จัมโบคิงดอมสร้างขึ้นใหม่ในเดือนตุลาคม ค.ศ. 1976 โดยสแตนลีย์ โฮ ด้วยงบประมาณสามสิบล้านดอลลาร์ฮ่องกง
ในวันที่ 1 มีนาคม ค.ศ. 2020 ภัตตาคารได้ประกาศปิดบริการจนกว่าจะมีการแจ้งให้ทราบอีกครั้ง และปลดพนักงานทั้งหมด เนื่องจากสถานการณ์การระบาดทั่วของโควิด-19
ในวันที่ 30 พฤษภาคม 2022 บริษัทแม่ Aberdeen Restaurant Enterprises ประกาศว่าเรือภัตตาคารจะเดินทางออกจากฮ่องกงในเดือนมิถุนายน รวมถึงเสนอมอบภัตตาคารลอยน้ำนี้ให้โดยไม่คิดค่าใช้จ่าย อย่างไรก็ตามไม่มีบริษัทหรือหน่วยงานใดสนใจเนื่องด้วยค่าใช้จ่ายในการให้บริการที่สูง เมื่อเวลาราว 23 นาฬิกาในวันที่ 31 พฤษภาคม ส่วนห้องครัวของภัตตาคารหักออกและจมลงขณะกำลังเตรียมเลื่อนเรือออกไปที่อื่น ไม่มีรายงานผู้ได้รับบาดเจ็บหรือเสียชีวิต
จังหวัดพังงาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
'''การเลือกตั้งสมาชิกสภาผู้แทนราษฎรจังหวัดพังงา พ.ศ. 2539''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
สตาร์ ไดรเวอร์ เทพบุตรพิชิตดวงดาว
สตาร์ ไดรเวอร์ เทพบุตรพิชิตดวงดาว (STAR DRIVER: Takuto of the Radiance) เป็นการ์ตูนญี่ปุ่นออริจินอลแอนิเมชั่น ผลิตและแต่งเรื่องโดยสตูดิโอ BONES เป็นเรื่องราวเกี่ยวกับ สึนาชิ ทาคุโตะ เด็กหนุ่มผู้เดินทางมาเรียน ม.ปลาย ที่เกาะกางเขนใต้ แล้วได้พบกับสมาพันธ์คิราโบชิที่หวังจะนำไซบอดี้ อาวุธโบราณในยุคอดีต ที่ใช้ได้แค่ในซีโร่ไทม์ออกสู่โลกภายนอก ทำให้ทาคุโตะต้องต่อสู้ในนาม หนุ่มรูปงามแห่งทางช้างเผือก ร่วมไปกับ ทาวเบิร์น ไซบอดี้ประจำตัว
เนื้อเรื่องย่อ
"สึนาชิ ทาคุโตะ" นักเรียนใหม่ของโรงเรียน ม.ปลาย ประจำเกาะกางเขนใต้ ขึ้นเรือเที่ยวสุดท้ายไม่ทัน ด้วยความบ้าระห่ำ จึงว่ายน้ำข้ามทะเลมายังเกาะนี้ "อาเงะมากิ วาโกะ" มิโกะทิศใต้ประจำเกาะ และ "ชินโด สุงาตะ" คู่หมั้น ได้ไปพบเขาสลบอยู่ริมหาด และช่วยชีวิตเอาไว้ ทำให้ทั้ง 3 คนกลายเป็นเพื่อนสนิทกัน เย็นวันต่อมา ทาคุโตะได้ลักลอบเข้าเหมืองทองร้างซึ่งเป็นเขตต้องห้าม และได้รับรู้ถึงสมาพันธ์คิราโบชิ ที่คอยกำจัดเหล่ามิโกะ เพื่อปลดผนึกนำไซบอดี้ อาวุธโบราณในยุคอดีตที่ใช้ได้แค่ในซีโร่ไทม์ออกสู่โลกภายนอก เพื่อปกป้องวาโกะ สัญลักษณ์ที่หน้าอกของทาคุโตะก็เปล่งแสง ทาวเบิร์น ไซบอดี้ตัวที่ 22 ก็ปรากฏ....
ตัวละครหลัก
นักเรียนที่ย้ายมาเรียนต่อ ม. ปลาย ที่เกาะกางเขนใต้ โดยหวังจะหาความสนุกสนานในชีวิตวัยรุ่น เค้าพลาดเรือเที่ยวสุดท้าย จึงว่ายน้ำข้ามทะเลมายังเกาะนี้ด้วยความบ้าระห่ำ จนสลบไปและได้รับการช่วยชีวิตโดยวาโกะ เค้าได้ล่วงรู้ความลับของไซบอดี้เข้า และสามารถอัญเชิญ ทาวเบิร์น มาได้
มิโกะทิศใต้ประจำเกาะกางเขนใต้ คู่หมั้นของสุงาตะ เป็นคนร่าเริงสดใส เป็นเหมือนแกนกลางของกลุ่ม 3 สหาย ในวัยเด็กมีความฝันที่อยากจะเป็นนักร้องชื่อดัง แต่เมื่อเธอแอพริวอยเซ่ได้ด้วยความบังเอิญ ทำให้เธอรู้ว่า เพราะผนึกของมิโกะทำให้เธอไม่สามารถทำตามความฝันได้
ทายาทของตระกูลชินโด ผู้ที่สามารถแอพริวอยเซ่กับไซบอดี้ระดับราชา "ซาเมคห์" ได้ เขาถูกกันไม่ให้ออกไปยังโลกภายนอก เนื่องจากพลังเฟส 1 "เสาแห่งราชัน" และไซบอดี้ของเขา มีพลังแข็งแกร่งและอันตรายเกินไป
ไซบอดี้
ไซบอดี้ อาวุธโบราณในยุคอดีตที่พบในโบราณสถานบนเกาะกางเขนใต้ ผู้ที่จะขับได้ จำเป็นต้องมีสัญลักษณ์ซึ่งตรงกับ 1 ในไซบอดี้ทั้ง 22 ตน โดยแต่ละตัวจะมีรูปแบบการต่อสู้ต่างกันอย่างบางตัวเปลี่ยนตัวเองเป็นอาวุธบางตัวใช้อาวุธซึ่งแต่ละชิ้นจะมีชื่อต่างกันบางชิ้นเป็นชื่ออัญมณีบางชิ้นเป็นชื่อสถานที่ โดยสัญลักษณ์ที่ว่าจะได้รับการสืบทอดกันมาในตระกูลประจำสัญลักษณ์นั้นๆ เช่น ทาคุโตะ, สุงาตะ, วาโกะ แต่ในภายหลัง สมาพันธ์คิราโบชิ สามารถคิดค้นสร้างห้องควบคุม "โลงไฟฟ้า" และวิจัยเกี่ยวกับ "สัญลักษณ์ประดิษฐ์" ขึ้น ทำให้ผู้ไม่มีสัญลักษณ์ หรือสัญลักษณ์หายไป สามารถแอพพริวอยเซ่กับไซบอดี้ได้ถึงเฟส 2 เนื่องจากผนึกของมิโกะทั้ง 4 ทิศ ทำให้ไซบอดี้ขยับได้เฉพาะในช่วงซีโร่ไทม์เท่านั้น ในโลกปกติ ไซบอดี้จะเป็นเพียงรูปปั้นหินในโบราณสถาน ยกเว้นแต่เพียงทาวเบิร์นที่ไม่ปรากฏว่าอยู่ที่ใดกันแน่
รายชื่อไซบอดี้และไดรฟ์เวอร์ผู้ครอบครอง
เพลงประกอบ
เพลงเปิดเรื่อง - เพลงปิดเรื่อง เพลงของมิโกะ Character Song ซึ่งเพลงนี้เป็น CD Character Song (Vol.01) ที่แถมมากับ DVD Blu-ray แผ่นที่ 5 (วางจำหน่ายวันที่ 25 พฤษภาคม 2554) ทั้ง 2 เพลงนี้ เป็น CD Character Song (Vol.02) ที่แถมมากับ DVD Blu-ray แผ่นที่ 6 (วางจำหน่ายวันที่ 22 มิถุนายน 2554)
การเมืองสายกลาง
ในทางการเมือง สายกลาง (Centrism) เป็นมุมมองทางการเมืองหรือตำแหน่งเฉพาะที่เกี่ยวข้องกับการยอมรับหรือการสนับสนุนความสมดุลของระดับความเท่าเทียมกันทางสังคมและระดับการจัดช่วงชั้นทางสังคม ในขณะเดียวกันยังต่อต้านการเปลี่ยนแปลงทางการเมืองซึ่งจะส่งผลให้สังคมเปลี่ยนไปทางซ้ายหรือทางขวาอย่างรุนแรง
ตานะฮ์ลต
ตานะฮ์ลต (Tanah Lot) เป็นหินลักษณะคล้ายเกาะที่เกิดจากการก่อตัวของหินที่ยื่นออกจากเกาะบาหลี ประเทศอินโดนีเซีย บนเกาะตานะฮ์ลตเป็นที่ตั้งของปูรา (โบสถ์พราหมณ์แบบบาหลี) ที่สำคัญของชาวบาหลี เรียกว่า ปูราตานะฮ์ลต (Pura Tanah Lot) ซึ่งในปัจจุบันเป็นสถานที่ท่องเที่ยวสำคัญของเกาะบาหลี คำว่า ตานะฮ์ลต (Tanah Lot) แปลว่า "ผืนดิน (ที่อยู่ใน) ทะเล" หินตานะฮ์ลตเกิดจากการกัดเซาะด้วยน้ำทะเลเป็นเวลาหลายปี จึงมีลักษณะคล้ายเกาะในทะเล ห่างไปไม่ไกลเป็นที่ตั้งของปูราบาตูโบ-ลง (Pura Batu Bolong) ซึ่งตั้งอยู่บนหินที่ถูกกัดเซาะเป็นเหมือนโค้งสะพาน
การเมืองสายกลาง
ทั้งการเมืองฝ่ายซ้ายกลางและขวากลางเกี่ยวข้องและมีความสัมพันธ์ทั่วไปกับการเมืองสายกลาง ซึ่งรวมเข้ากับการเอนเอียงไปด้านข้างของพิสัยมโนคติทางการเมือง อุดมการณ์ทางการเมืองต่าง ๆ เช่น ประชาธิปไตยแบบคริสเตียน สามารถจัดได้ว่าเป็นการเมืองสายกลาง
ตานะฮ์ลต
ปัจจุบัน ปูราตานะฮ์ลตเป็นหนึ่งในปูราเจ็ดแห่งกลางทะเลของบาหลี บริเวณที่ฐานของเกาะเต็มไปด้วยงูทะเลพิษ ซึ่งเชื่อกันว่าเป็นทวารบาลของปูรา อันเป็นลูกหลานของงูยักษ์ที่เกิดมาจากเซอเล็นดัง (สายสะพายแบบพื้นเมืองอินโดนีเซีย) ของนีราร์ทาเมื่อครั้งท่านสร้างปูราแห่งนี้
ราวปี ค.ศ. 1980 หน้าผาของปูราเริ่มทลายลงมาบางส่วน และเกาะเริ่มเกิดการทรุดตัวอย่างหนัก รัฐบาลญี่ปุ่นในขณะนั้นจึงได้ให้รัฐบาลอินโดนีเซียกู้ยืมเงินจำนวน 800 พันล้านรูปียะฮ์ (ประมาณ 130 ล้านดอลลาร์สหรัฐ หรือ 4 พันล้านบาทไทย) ในปัจจุบัน กว่าหนึ่งในสามของเกาะตานะฮ์ลตสร้างขึ้นด้วยหินสังเคราะห์ที่ตกแต่งจนเหมือนและกลมกลืนไปกับหินธรรมชาติ
งานประกาศผลรางวัลออสการ์ ครั้งที่ 68
งานประกาศผลรางวัลออสการ์ ครั้งที่ 68 เป็นงานมอบรางวัลสำหรับภาพยนตร์ที่เข้าฉายในปีค.ศ. 1995
รางวัล
ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
ภาพยนตร์ยอดเยี่ยม
Braveheart
นักแสดงนำหญิงยอดเยี่ยม
Dead Man Walking - Susan Sarandon
นักแสดงสมทบชายยอดเยี่ยม
The Usual Suspects - Kevin Spacey
นักแสดงสมทบหญิงยอดเยี่ยม
Mighty Aphrodite - Mira Sorvino
สถานีรถไฟชุมทางหนองบัว
สถานีรถไฟชุมทางหนองบัว เป็นสถานีรถไฟชั้น 4 ตั้งอยู่ที่ตำบลตลิ่งชัน อำเภอเมือง จังหวัดสระบุรี อยู่ห่างจากสถานีรถไฟกรุงเทพเป็นระยะทาง 119 กิโลเมตร
งานประกาศผลรางวัลออสการ์ ครั้งที่ 68
ผู้กำกับยอดเยี่ยม
Braveheart - Mel Gibson
บทภาพยนตร์ดั้งเดิมยอดเยี่ยม
The Usual Suspects - Christopher McQuarrie
บทภาพยนตร์ดัดแปลงยอดเยี่ยม
Sense and Sensibility - Emma Thompson
ถ่ายภาพยอดเยี่ยม
Braveheart - John Toll
กำกับศิลป์ยอดเยี่ยม
Restoration - Eugenio Zanetti
ออกแบบเครื่องแต่งกายยอดเยี่ยม
Restoration - James Acheson
บันทึกเสียงยอดเยี่ยม
Apollo 13 - Rick Dior, Steve Pederson , Scott Millan and David MacMillan
ลำดับภาพยอดเยี่ยม
Apollo 13 - Mike Hill and Daniel P. Hanley
ลำดับเสียงยอดเยี่ยม
Braveheart - Lon Bender and Per Hallberg
เทคนิคพิเศษยอดเยี่ยม
Babe - Scott E. Anderson, Charles Gibson , Neal Scanlan and John Cox
แต่งหน้ายอดเยี่ยม
Braveheart - Peter Frampton, Paul Pattison and Lois Burwell
เพลงประกอบภาพยนตร์ยอดเยี่ยม
Pocahontas - Alan Menken and Stephen Schwartz for the song Colors of the Wind
ดนตรีประกอบภาพยนตร์(ดรามา)ยอดเยี่ยม
Il Postino - Luis Enriquez Bacalov
ดนตรีประกอบภาพยนตร์(เพลงหรือตลก)ยอดเยี่ยม
Pocahontas - Alan Menken and Stephen Schwartz
ภาพยนตร์แอนิเมชันขนาดสั้นยอดเยี่ยม
Wallace & Gromit in A Close Shave
ภาพยนตร์สั้นยอดเยี่ยม
Lieberman in Love
ภาพยนตร์สารคดีขนาดสั้นยอดเยี่ยม
One Survivor Remembers
ภาพยนตร์สารคดียอดเยี่ยม
Anne Frank Remembered
ภาพยนตร์ภาษาต่างประเทศยอดเยี่ยม
Antonia - Netherlands
ไคแผ่น
ไคแผ่น (ໄຄແຜ່ນ) เป็นสแน็กลาวทำจากสาหร่ายเขียวน้ำจืด ("ไค"), กระเทียม, ผัก และงา
จักรพรรดิอะเลคซันดร์ที่ 3 แห่งรัสเซีย
จักรพรรดิอะเลคซันดร์ที่ 3 (Александр III Александрович; 10 มีนาคม ค.ศ. 1845 – 1 พฤศจิกายน ค.ศ. 1894) ทรงเป็นจักรพรรดิแห่งรัสเซียเมื่อวันที่ 13 มีนาคม ค.ศ. 1881 และเสด็จสวรรคตเมื่อวันที่ 1 พฤศจิกายน ค.ศ. 1894 เป็นพระราชโอรสของจักรพรรดิอะเลคซันดร์ที่ 2 และ เจ้าหญิงมารีแห่งเฮ็สเซิน ทรงเข้าอภิเษกสมรสเมื่อวันที่ 9 พฤศจิกายน ค.ศ. 1866 เป็นพระราชบิดาของจักรพรรดินิโคลัสที่ 2
ออสตราเลเชียในโอลิมปิก
ออสตราเลเชีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1908 โดยส่งนักกีฬาเข้าร่วมแข่งขันโอลิมปิกภายใต้รหัสประเทศ ANZ
นับตั้งแต่ออสตราเลเชียส่งนักกีฬาเข้าร่วมการแข่งขันโอลิมปิกครั้งแรก นักกีฬาออสตราเลเชียได้รับเหรียญรางวัลรวมทั้งหมด 12 เหรียญ โดยแบ่งเป็น 3 เหรียญทอง 4 เหรียญเงิน และ 5 เหรียญทองแดง
จักรพรรดิอะเลคซันดร์ที่ 3 แห่งรัสเซีย
อ้างอิง
1845 1894
ไคแผ่น
ไคแผ่นผลิตในทางเหนือของประเทศลาว และได้รับความนิยมเป็นพิเศษในหลวงพระบาง ในช่วงฤดูหนาวแล้ง (พฤศจิกายนถึงเมษายน) ระดับน้ำในแม่น้ำจะแห้งขอดที่สุด ชาวลาวจะเก็บไคที่จับตัวกันอยู่ใต้น้ำขึ้นมา จากนั้นนำมาล้าง ตำ และอัดเป็นก้อน ไคที่อัดเป็นก้อนแล้วจะนำมาต้ม ปรุงรสด้วยน้ำมะขามเปียก มะกอกดำและเขียว จากนั้นจึงรีดให้ก้อนไคแบนเป็นแผ่น แล้วนำไปตากบนเสื่อกกสาน โรยด้วยงา บางครั้งอาจโรยกระเทียมฝานบาง มะเขือเทศ หรือหอมหัวใหญ่ เมื่อเสร็จแล้วจะนำไปตากแห้งเป็นเวลาอย่างน้อย 7 ชั่วโมง บ้างว่าไคแผ่นมีลักษณะคล้ายกับสาหร่ายโนริของญี่ปุ่น ไคแผ่นอุดมด้วยวิตามินและเกลือแร่ รสชาติคล้ายโนริแต่จะมีรสขมหวานและกลิ่นที่มากกว่า หนึ่งในวิธีนำไคแผ่นมาประกอบอาหารที่นิยมคือการนำไปทอดในน้ำมันเป็นชนมขบเคี้ยว ในขณะที่บางส่วนอาจเลือกทานไคแผ่นดิบ ๆ
นับตั้งแต่ปี ค.ศ. 2002 เริ่มมีการนำเข้าไคแผ่นไปจำหน่ายในสหรัฐ
องค์กรลับดับพยัคฆ์ร้าย
องค์กรลับดับพยัคฆ์ร้าย (Spectre) เป็นภาพยนตร์แนวสายลับฉายเมื่อปี ค.ศ. 2015 เป็นภาพยนตร์เรื่องที่ยี่สิบสี่ใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ โดยสร้างร่วมกับเมโทร-โกลด์วิน-เมเยอร์และโคลัมเบียพิกเจอส์ แสดงนำโดย แดเนียล เคร็ก เป็น เจมส์ บอนด์ สายลับเอ็มไอ6 ครั้งที่สี่และเป็นกำกับครั้งที่สองของ แซม เมนเดส หลังกำกับใน พลิกรหัสพิฆาตพยัคฆ์ร้าย 007 เขียนบทโดย จอห์น โลแกน, นีล เพอร์วิส, รอเบิร์ต เวดและเจซ บัตเตอร์เวิร์ท
ในภาพยนตร์ บอนด์ต้องรับมือกับองค์กรอาชญากรรมระดับโลก สเปกเตอร์ และ เอิร์นส์ สตาฟโร โบลเฟลด์ (คริสทอฟ วัลซ์) ผู้นำลึกลับขององค์กร ผู้วางแผนที่จะปล่อยเครือข่ายเฝ้าระวังระดับชาติเพื่อวางแผนการก่ออาชญากรรมทั่วโลก ภาพยนตร์เรื่องนี้ยังเป็นการปรากฏตัวครั้งแรกของสเปกเตอร์และโบลเฟลด์ ในภาพยนตร์ชุดบอนด์ที่สร้างโดยอีออนโปรดักชันส์ ตั้งแต่ 007 เพชรพยัคฆราช ในปี ค.ศ. 1971 ตัวละครที่คล้ายกับโบลเฟลด์ เคยปรากฏตัวใน 007 เจาะดวงตาเพชฌฆาต ในปี ค.ศ. 1981 แต่เพราะมีข้อพิพาททางกฎหมายกับ ธันเดอร์บอลล์ ทำให้เขาไม่มีชื่อและใบหน้าก็ไม่ได้เปิดเผย มีตัวละคร เจมส์ บอนด์ หลายตัวกลับมา ได้แก่ เอ็ม, คิวและอีฟ มันนีเพนนี พร้อมกับนักแสดงชุดใหม่ ได้แก่ เลอา แซดู เป็น ดร. แมเดเลน สวอนน์, เดฟ บอทิสตา เป็น มร. ฮิงซ์, แอนดรูว์ สก็อตต์ เป็น แมกซ์ เดนบี และ โมนีกา เบลลุชชี เป็น ลูชีอา ชาร์รา
องค์กรลับดับพยัคฆ์ร้าย ถ่ายทำตั้งแต่เดือนธันวาคม ค.ศ. 2014 ถึงเดือนกรกฎาคม ค.ศ. 2015 ในออสเตรีย, สหราชอาณาจักร, อิตาลี, โมร็อกโกและเม็กซิโก ฉากโลดโผนเน้นใช้การเทคนิคพิเศษที่ใช้วัสดุจริงและใช้สตันแมน และจ้างบริษัทสร้างภาพจากคอมพิวเตอร์จำนวนห้าแห่ง องค์กรลับดับพยัคฆ์ร้าย ได้รับการคาดการณ์ว่ามีทุนสร้างประมาณ 245 ล้านดอลลาร์สหรัฐ บางแหล่งข้อมูลคาดการณ์ว่าสูงถึง 300 ล้านดอลลาร์สหรัฐ ทำให้กลายเป็นภาพยนตร์บอนด์ที่มีทุนสร้างมากที่สุดและหนึ่งในภาพยนตร์ที่มีทุนสร้างสูงที่สุดเท่าที่เคยมีมา
องค์กรลับดับพยัคฆ์ร้าย ฉายเมื่อวันที่ 26 ตุลาคม ค.ศ. 2015 ในสหราชอาณาจักร คืนเดียวกับรอบปฐมทัศน์โลกที่ รอยัลอัลเบิร์ตฮอลล์ ลอนดอน และฉายทั่วโลกในเวลาต่อมา รวมถึงการฉายในโรงภาพยนตร์ไอแมกซ์ ภาพยนตร์ฉายในประเทศไทยเมื่อวันที่ 5 พฤศจิกายน ก่อนฉายในสหรัฐ 1 วัน องค์กรลับดับพยัคฆ์ร้าย ได้รับคำวิจารณ์ที่หลากหลายจากนักวิจารณ์ โดยบางคนก็ชมในเรื่องของฉากโลดโผน, มุมกล้อง, การแสดงและดนตรีประกอบ ขณะที่บางคนก็ติเรื่องความยาวของภาพยนตร์ที่นานเกินไป, บทภาพยนตร์และจังหวะการดำเนินเรื่องของภาพยนตร์ เพลงประกอบภาพยนตร์ "ไรทิงส์ออนเดอะวอลล์" ขับร้องและเขียนคำร้องร่วมโดย แซม สมิธ ชนะเลิศรางวัลออสการ์และรางวัลลูกโลกทองคำ ในสาขาเพลงดั้งเดิมยอดเยี่ยม องค์กรลับดับพยัคฆ์ร้าย ทำเงินมากกว่า 880 ล้านดอลลาร์สหรัฐทั่วโลก กลายเป็นภาพยนตร์ที่ทำเงินสูงสุดอันดับที่หกในปี ค.ศ. 2015 และทำเงินสูงสุดอันดับที่สองภาพยนตร์ชุด ตามหลัง พลิกรหัสพิฆาตพยัคฆ์ร้าย 007 โดยที่ปรับไม่ตามอัตราเงินเฟ้อ ภาพยนตร์บอนด์เรื่องถัดไป 007 พยัคฆ์ร้ายฝ่าเวลามรณะ ฉายในปี ค.ศ. 2021 โดยเคร็กกลับมารับบทเดิมเป็นสุดท้ายของเขาและกำกับโดย แครี โจจิ ฟูคูนากะ
โครงเรื่อง
เจมส์ บอนด์เดินทางไปเม็กซิโกซิตีเพื่อทำภารกิจที่สั่งอย่างไม่เป็นทางการจาก M คนก่อน เขาจัดการชายสองคนที่วางแผนจะระเบิดสนามกีฬาและไล่ตามมาร์โค ชาร์ราไปจนสู้กันบนเฮลิคอปเตอร์ บอนด์ขโมยแหวนวงหนึ่งจากชาร์ราก่อนจะถีบชาร์ราร่วงจากเฮลิคอปเตอร์ เมื่อกลับมาที่ลอนดอน บอนด์ถูก M คนใหม่สั่งพักงาน บอนด์พบว่าตอนนี้ M กำลังแย่งชิงอำนาจการบริหารหน่วยสืบราชการลับกับแมกซ์ เดนบี หรือ C โดย C มีเป้าหมายในการสร้างเครือข่ายข้อมูลลับระหว่างประเทศและยุบหน่วยสายลับรหัส "00"
บอนด์ขัดคำสั่ง M แล้วเดินทางไปที่โรมเพื่อร่วมงานศพของมาร์โค ชาร์รา เขาติดตามลูชีอา ชาร์รา ภรรยาม่ายของมาร์โคไป โดยเธอบอกบอนด์ว่าจะมีการประชุมลับขององค์กรที่สามีเธอสังกัดอยู่ บอนด์ใช้แหวนของชาร์ราลอบเข้าไปในการประชุม แต่ถูกจำหน้าได้จึงหลบหนีออกมาโดยมีมิสเตอร์ฮิงซ์ไล่ตาม ขณะเดียวกัน มิสมันนีเพนนีบอกบอนด์ว่าข้อมูลในการประชุมที่บอนด์ได้ยินมาจะพาไปหามิสเตอร์ไวต์ อดีตสมาชิกกลุ่มควอนตัม ซึ่งเป็นองค์กรย่อยขององค์กรที่บอนด์ลอบเข้าไป ส่วนบอนด์ขอให้มิสมันนีเพนนีช่วยสืบหาคนที่ชื่อ ฟรันซ์ โอเบอร์เฮาเซอร์
บอนด์เดินทางไปออสเตรียเพื่อพบกับไวต์ ผู้ซึ่งกำลังจะตายด้วยพิษแทลเลียม ไวต์ขอให้บอนด์ช่วยปกป้องแมเดเลน สวอนน์ ลูกสาวของเขาเพื่อแลกกับข้อมูลที่ตนรู้ ก่อนที่ไวต์จะยิงตัวตาย บอนด์เดินทางไปพบสวอนน์ ซึ่งถูกฮิงซ์จับตัวไป บอนด์จึงไล่ตามด้วยเครื่องบินก่อนจะพาตัวสวอนน์ออกมา ทั้งสองคนไปหา Q ซึ่งตรวจสอบแหวนที่บอนด์ขโมยมาแล้วพบข้อมูลเชื่อมโยงถึงโอเบอร์เฮาเซอร์ สวอนน์บอกบอนด์และ Q ว่าองค์กรที่ทั้งคู่กำลังสืบหาอยู่มีชื่อว่า "สเปกเตอร์" (SPECTRE)
ทั้งคู่เดินทางไปที่ห้องพักที่ไวต์มาทุกปีในโมร็อกโก แล้วพบว่ามีห้องลับที่ภายในไวต์ใช้เก็บข้อมูลต่าง ๆ บอนด์ใช้ข้อมูลดังกล่าวเดินทางต่อไปยังจุดหมายด้วยรถไฟ แต่ขณะโดยสารรถไฟ บอนด์และสวอนน์ถูกฮิงซ์บุกมาทำร้าย บอนด์และฮิงซ์สู้กันจนฝ่ายหลังตกรถไฟไป เมื่อไปถึงจุดหมาย บอนด์และสวอนน์พบว่าเป็นกลุ่มอาคารกลางทะเลทรายและพบกับฟรันซ์ โอเบอร์เฮาเซอร์ ผู้เป็นลูกชายของฮันส์ โอเบอร์เฮาเซอร์ ผู้อุปการะบอนด์ตอนเด็ก โอเบอร์เฮาเซอร์จับบอนด์ไปทรมานแล้วเปิดเผยว่า C เป็นส่วนหนึ่งของสเปกเตอร์ พร้อมทั้งเผยว่าตนชื่อ "เอิร์นส์ สตาฟโร โบลเฟลด์" ซึ่งเป็นชื่อใหม่หลังจากแกล้งตายไปเมื่อ 20 ปีก่อน บอนด์และสวอนน์หลบหนีออกมาได้และระเบิดกลุ่มอาคารดังกล่าว
บอนด์และสวอนน์เดินทางกลับไปที่ลอนดอนเพื่อพบกับ M, บิล แทนเนอร์, Q และมันนีเพนนี ทั้งหมดบุกเข้าไปจับกุม C และหาทางหยุดเครือข่ายข้อมูลของ C M กับ C สู้กันจน C ตกตึกเสียชีวิต ส่วนบอนด์และสวอนน์ถูกลักพาตัวไป บอนด์หนีรอดมาได้แล้วพบกับโบลเฟลด์ ซึ่งบอกบอนด์ว่าเขาจับตัวสวอนน์ไปขังไว้ในตึก MI6 เก่าแล้ววางระเบิดไว้ บอนด์หาทางช่วยสวอนน์ออกมาได้ก่อนระเบิดจะทำงาน และไล่ตามเฮลิคอปเตอร์ของโบลเฟลด์ไป บอนด์ใช้ปืนยิงจนเฮลิคอปเตอร์ตก ในที่สุดโบลเฟลด์ก็ถูก M จับกุม ส่วนบอนด์ผละออกมาพร้อมกับสวอนน์
การผลิต
เมื่อวันที่ 4 ธันวาคม พ.ศ. 2557 มีการจัดแถลงข่าว พร้อมทั้งเปิดเผยชื่อตอนและเหล่านักแสดง โดยสเปกเตอร์เป็นชื่อองค์กรฝ่ายร้ายในบทประพันธ์ดั้งเดิมที่เขียนโดยเอียน เฟลมมิง องค์กรนี้ปรากฏตัวครั้งสุดท้ายใน 007 เพชรพยัคฆราช (Diamonds Are Forever) แต่เนื่องจาก 007 พยัคฆ์ร้ายเดิมพันระห่ำโลก (Casino Royale) เป็นภาคที่เริ่มต้นใหม่ จึงถือว่าภาคนี้เป็นการปรากฏตัวครั้งแรกของสเปกเตอร์
ในวันที่ 12 กุมภาพันธ์ พ.ศ. 2558 ได้มีการเผยท่อนฟิล์ม (ฟุตเทจ) ชุดแรก ต่อมาในวันที่ 17 มีนาคม มีการเผยแพร่โปสเตอร์แนะนำแบบใหม่ โดยมีแดเนียล เคร็ก แต่งกายคล้ายโรเจอร์ มัวร์ เมื่อครั้งเป็นเจมส์ บอนด์ใน พยัคฆ์มฤตยู 007 ยืนถือปืนอยู่
องค์กรลับดับพยัคฆ์ร้าย เป็นภาพยนตร์ที่ใช้ทุนสร้างมากที่สุดเป็นอันดับที่ 9 ด้วยทุนสร้างกว่า 245 ล้านดอลลาร์สหรัฐ และได้รับการบันทึกลงในบันทึกสถิติโลกกินเนสส์ว่ามีฉากระเบิดที่ใช้พื้นที่มากที่สุดในประวัติศาสตร์ภาพยนตร์
เพลงประกอบภาพยนตร์
เมื่อวันที่ 8 กันยายน พ.ศ. 2558 มีการประกาศว่าแซม สมิธ นักร้องชาวอังกฤษ จะร้องเพลงประจำภาพยนตร์ ซึ่งมีชื่อว่า "Writing's On The Wall" โดยเพลงนี้ได้เผยแพร่ในวันที่ 25 กันยายน ปีเดียวกัน เพลงนี้ได้รับรางวัลลูกโลกทองคำ สาขาเพลงนำภาพยนตร์ยอดเยี่ยม รางวัลสมาคมนักวิจารณ์ภาพยนตร์เซนต์หลุยส์เกตเวย์ (St. Louis Gateway Film Critics Association Awards 2015) สาขาเพลงยอดเยี่ยม และรางวัลออสการ์ สาขาเพลงนำภาพยนตร์ยอดเยี่ยม
รางวัล
องค์กรลับดับพยัคฆ์ร้าย ได้รับรางวัลเอ็มไพร์ (Empire Awards) สาขาภาพยนตร์บริเตนและภาพยนตร์ระทึกขวัญยอดเยี่ยม
การตอบรับในประเทศไทย
องค์กรลับดับพยัคฆ์ร้าย ทำรายได้เปิดตัวในประเทศไทย 11.92 ล้านบาท ระหว่างวันที่ 26 พฤศจิกายน – 2 ธันวาคม พ.ศ. 2558 ภาพยนตร์เรื่องนี้ทำรายได้ 115.67 ล้านบาท
ภาคต่อ
ภาคต่อจาก องค์กรลับดับพยัคฆ์ร้าย เริ่มพัฒนาในช่วงฤดูใบไม้ผลิ ปี ค.ศ. 2016 แซม เมนเดสกล่าวว่าเขาจะไม่กลับมาทำหน้าที่ผู้กำกับภาคต่อไปอีก ด้านแดเนียล เคร็กยังไม่ยืนยันที่จะกลับมารับบทเจมส์ บอนด์ แต่บาร์บารา บรอกโคลี ผู้อำนวยการสร้างอยากให้เคร็กแสดงต่อ ต่อมาในเดือนสิงหาคม ค.ศ. 2017 เคร็กยืนยันในรายการ The Late Show with Stephen Colbert ว่าเขาจะกลับมารับบทเจมส์ บอนด์อีกครั้ง เดือนสิงหาคม ค.ศ. 2019 มีการประกาศชื่อภาพยนตร์ภาคต่อคือ พยัคฆ์ร้ายฝ่าเวลามรณะ (No Time To Die) และมีกำหนดเข้าฉายวันที่ 8 ตุลาคม ค.ศ. 2021
ฟุตบอลทีมชาติมอนเตเนโกร
ฟุตบอลทีมชาติมอนเตเนโกร เป็นทีมฟุตบอลตัวแทนของประเทศมอนเตเนโกร อยู่ภายใต้การดูแลของสมาคมฟุตบอลมอนเตเนโกร (FSCG) มีสนามเหย้าคือสนามกีฬานครพอดกอรีตซาซึ่งตั้งอยู่ที่กรุงพอดกอรีตซา เมืองหลวงของประเทศมอนเตเนโกร ทีมชาติมอนเตเนโกรเป็นหนึ่งในทีมชาติใหม่ล่าสุดของโลก โดยได้เข้าร่วมเป็นสมาชิกของฟีฟ่าและยูฟ่าใน ค.ศ. 2007 หลังจากการลงมติแยกตัวเป็นเอกราชจากประเทศเซอร์เบีย
ทีมชาติมอนเตเนโกรลงเล่นนัดแรกอย่างเป็นทางการในนัดที่พบกับฮังการีในเดือนมีนาคม ค.ศ. 2007 และเข้าร่วมการแข่งขันครั้งแรกในฟุตบอลโลก 2010 รอบคัดเลือก
สะเทิน
สะเทิน อาจหมายถึง
จิโงกุ-โซชิ (พิพิธภัณฑสถานแห่งชาตินาระ)
จิโงกุ-โซชิ (地獄草紙 (jigokuzōji)) เป็นม้วนกระดาษที่กล่าวถึง 7 ใน 16 อนุนรกในคิเซเกียว (Kisekyō). มีหกภาพที่ถูกวาดพร้อมกับรายละเอียด ซึ่งทุกประโยคเริ่มต้นด้วย "และมันยังคงมีอีกขุมนรก" ตามมาด้วยรายละเอียดของสิ่งที่พวกคนบาปจะจบลงด้วยการลงขุมนรกในแต่ละขุม. ใน 7 ขุมนรกที่พบในม้วนกระดาษนี้ ได้แก่: ขุมนรกแห่งอุจจาระ, ขุมนรกแห่งแนวถ่านหิน, ขุมนรกแห่งโกร่งเหล็ก, ขุมนรกแห่งไก่เพลิง, ขุมนรกแห่งเมฆทรายดำ, ขุมนรกแห่งหนองและเลือด และขุมนรกแห่งสุนัขจิ้งจอกและหมาป่า. มีการพิจารณาว่าม้วนกระดาษนี้มถูกมอบหมายให้วาดโดยจักรพรรดิโกะ-ชิระกะวะในศตวรรษที่ 12 ตัวจารึกถูกเก็บไว้ที่ไดโช-อิน ที่ฮิงาชิโอกูโบะ, โตเกียว จนกระทั่งยุคเมจิ, เมื่อมันตกไปอยู่ในทรัพย์สินของครอบครัวฮาระแห่งคานางาวะ จากนั้นจึงตกอยู่ภายใต้การดูแลของรัฐบาลญี่ปุ่น
จอน ม็อกซ์ลีย์
โจนาธาน เดวิด กู๊ด (Jonathan David Good; 7 ธันวาคม ค.ศ. 1985) เป็นนักมวยปล้ำอาชีพและนักแสดงชาวอเมริกันที่รู้จักกันใน WWE ภายใต้นาม ดีน แอมโบรส (Dean Ambrose) ได้แชมป์ WWE, แชมป์อินเตอร์คอนติเนนทัล, แชมป์ยูเอสที่ครองนานสุดอันดับ 3 ในประวัติศาสตร์ และนานสุดในWWE 351 วัน, แชมป์แท็กทีม WWE, ผู้ชนะมันนีอินเดอะแบงก์ (2016), แชมป์ทริปเปิลคราวน์คนที่ 27, แชมป์แกรนด์สแลมคนที่ 16 และอายุน้อยที่สุด เขาเปิดตัวกับ WWE ในเดือนพฤศจิกายนปี 2012 ร่วมกับเซท รอลลินส์และโรแมน เรนส์ในฐานะกลุ่มเดอะชีลด์
เขายังปล้ำให้กับสมาคม AEW และสมาคมอิสระในนาม จอน ม็อกซ์ลีย์ (Jon Moxley) ได้รับการโหวตให้เป็นนักมวยปล้ำที่ได้รับความนิยมสูงสุดแห่งปี (Most Popular Wrestler of the Year) โดย Pro Wrestling Illustrated ในปี 2014 และ 2015 และได้รับการเสนอชื่อเป็นนักมวยปล้ำแห่งปี (Wrestler of the Year) โดย Sports Illustrated ในปี 2019 นอกจากนี้เขายังติดอันดับ PWI 500 ของนักมวยปล้ำ 500 อันดับแรกของโลกในปี 2020 นอกวงการมวยปล้ำเขาได้แสดงเป็นพระเอกในภาพยนตร์เรื่อง 12 Rounds 3: Lockdown (2015) และในฐานะตัวร้ายในหนังแอคชั่นกีฬา Cagefighter: Worlds Collide (2020)
สมาคมอิสระ
จอน ม็อกซ์ลีย์ได้ปล้ำอยู่สมาคมอิสระระหว่างปี 2004 และ 2011 ร่วมงานกับสมาคม Full Impact Pro(FIP), Combat Zone Wrestling(CZW), Ring of Honor(ROH), Evolve(EVOLVE)   และ Dragon Gate USA(DGUSA)  และมีผลงานมากมายเช่น CZW World Heavyweight Championship 2สมัย  , FIP World Heavyweight Championship 1 สมัย , HWA Heavyweight Championship 3สมัย , HWA Tag Team Championship 5สมัย ร่วมกับ Jimmy Turner (1), Ric Byrne (1), Cody Hawk (1) และ King Vu (2) , MPW Heavyweight Championship 1 สมัย, MPW Tag Team Championship 1 สมัย ร่วมกับ Vance Desmond, IPW World Heavyweight Championship 2สมัย   , IPW Mid-American Championship 1 สมัย, IWA World Tag Team Championship 1 สมัย ร่วมกับ Hade Vansen และ wXw World Tag Team Championship 1 สมัย ร่วมกับ Sami Callihan วันที่ 1 พฤษภาคม 2019 หลังออกจาก WWE ได้มีวิดิโอโปรโมตว่าจอน ม็อกซ์ลีย์จะกลับมาปล้ำในสมาคมอิสระ
ดับเบิลยูดับเบิลยูอี
หลังจากเดอะชีลด์ได้รับชัยชนะในเอ็กซ์ตรีมรูลส์ ดูเหมือนว่าความแค้นของเอฟโวลูชั่นจะยังไม่จบลง เมื่อในรอว์คืนต่อมาแอมโบรสต้องป้องกันแชมป์ยูเอสกับนักมวยปล้ำ 19 คนในแบทเทิลรอยัล โดยเชมัสเป็นฝ่ายชนะคว้าแชมป์ไปในทันที และจบสถิติการครองแชมป์ของแอมโบรส 351 วัน ก่อนที่เอฟโวลูชั่นจะตามมาก่อกวน และทำร้ายเดอะชีลด์ในแมตช์ที่ต้องเจอกับไวแอ็ตต์แฟมิลี รอว์สัปดาห์ต่อมา เดอะชีลด์ได้ออกมาท้าเอฟโวลูชั่น หลังจากที่ได้ทำร้ายพวกเขาในสัปดาห์ที่ผ่านมา และรถลีมูซีนกลุ่มเอฟโวลูชั่นก็โผล่มาทางจอยักษ์ในสนาม ทำให้เดอะชีลด์ไม่รอช้าตามไปอัดถึงที่จนกรรมการต้องออกมาห้าม และเอฟโวลูชั่นก็ได้รับคำท้าที่จะเจอกันในเพย์แบ็ค ขณะที่บาทิสตาท้าขอเจอกับโรแมน เรนส์ในคู่เอกของรายการ ซึ่งในแมตช์นั้นสมาชิกที่เหลือของเอฟโวลูชั่น และเดอะชีลด์ต่างก็ยืนอยู่ข้างเวที และในระหว่างแมตช์ทั้งสองฝ่ายต่างอัดกันจนกรรมการบนเวทีต้องยุติการปล้ำ แต่เดอะชีลด์ก็ยังไม่หยุด สเตฟานีจึงเรียกนักมวยปล้ำคนอื่นๆ มาช่วยจัดการเดอะชีลด์ แต่ไม่สำเร็จ และยังโดนเดอะชีลด์เล่นงานคืนได้สำเร็จ ในเพย์แบ็ค (2014) เดอะชีลด์เอาชนะเอฟโวลูชั่นไปได้อีกครั้งแบบแท็กทีม 6 คน ไม่มีกฎกติกา คัดออก รอว์คืนต่อมา บาทิสตาได้ออกจากเอฟโวลูชั่น คืนเดียวกันโรแมน เรนส์มีคิวเจอกับแรนดี ออร์ตัน โดยออร์ตันออกมากับทริปเปิลเอชที่ถือค้อนมาด้วย ทำให้เดอะชีลด์พากันไปหยิบเก้าอี้มาเตรียมไว้ ทริปเปิลเอชบอกว่าบาทิสตามันหนีไปแล้ว แต่เราก็มีแผน 2 เสมอ... ว่าแล้วรอลลินส์ก็เอาเก้าอี้ฟาดใส่เรนส์จากด้านหลัง จากนั้นก็ฟาดแอมโบรสอีกคน รอลลินส์เอาเก้าอี้ไปยื่นให้ออร์ตันเพื่อเอาไปฟาดเรนส์กับแอมโบรสต่ออีก จากนั้นก็ RKO เรนส์ลงบนเก้าอี้ ปิดท้ายรายการโดยมีรอลลินส์ยืนอยู่กับออร์ตันและทริปเปิลเอช เป็นอันว่ารอลลินส์ได้แยกทีมกับเดอะชีลด์ไปแล้ว ในสแมคดาวน์ 13 มิถุนายน แอมโบรสกับเรนส์ประกาศจะเข้าร่วมมันนีอินเดอะแบงก์ ทริปเปิลเอชโผล่มาทางจอยักษ์ และบอกว่าเหลือที่ว่างอีกแค่ที่เดียวเท่านั้น ดังนั้นจะใช้วิธีการโยนเหรียญตัดสิน ผลการโยนเหรียญคือแอมโบรสจะได้โอกาสปล้ำรอบคัดเลือกเพื่อเข้าสู่มันนีอินเดอะแบงก์โดยเจอกับเบรย์ ไวแอ็ตต์ ระหว่างแมตช์นั้นรอลลินส์ได้มาก่อกวน ทำให้แอมโบรสแพ้หมดสิทธิ์ ต่อมาแอมโบรสแค้นได้ออกมาอัดรอลลินส์ เคนออกมาช่วยแต่แอมโบรสก็ถีบเคนตกเวทีไปแล้วก็เหวี่ยงรอลลินส์ลงไปอัดเคนอีก ก่อนที่แอมโบรสจะรีบหนีไป ในมันนีอินเดอะแบงก์ (2014)นั้นรอลลินส์เป็นฝ่ายชนะจากการช่วยเหลือของเคนที่เล่นงานแอมโบรส ในแบทเทิลกราวด์ (2014)แพ้รอลลินส์โดยการปรับ เพราะถูกไล่ออกจากสนามหลังจากทำร้ายรอลลินส์ ในซัมเมอร์สแลม (2014)แพ้รอลลินส์ในลัมเบอร์แจ็กโดยมีนักมวยปล้ำอยู่รอบเวที ในรอว์คืนต่อมาทั้งคู่ได้รีแมตช์กันแบบจับกดที่ไหนก็ได้ โดยแอมโบรสถูกรอลลินส์กระโดดเหยียบศีรษะ Curb Stomp อัดกับก้อนอิฐจนแพ้น็อก ทำให้ต้องถูกหามขึ้นเปลส่งโรงพยาบาล ซึ่งเป็นบทให้แอมโบรสต้องหายจากการปล้ำเพื่อไปแสดงภาพยนตร์ Lockdown
แอมโบรสได้กลับมาล้างแค้นรอลลินส์ในไนท์ออฟแชมเปียนส์ (2014) ในรอว์ 13 ตุลาคม ได้เอาชนะจอห์น ซีนาคว้าสัญญาที่อยู่บนยอดเสาไปเจอกับรอลลินส์ในกรงเหล็กเฮลอินเอเซล (2014)แต่แอมโบรสแพ้จากการก่อกวนของเบรย์ ไวแอ็ตต์ ทำให้เจอกันในเซอร์ไวเวอร์ซีรีส์ (2014) แต่แอมโบรสแพ้ฟาล์วเพราะใช้เก้าอี้ ในทีแอลซี (2014)ได้รีแมตช์กันในรูปแบบ TLC โดยเบรย์ชนะไปได้ ในรอว์ 19 มกราคม ได้เอาชนะแชมป์อินเตอร์คอนติเนนทัล แบด นิวส์ บาร์เร็ตต์ ทำให้ได้สิทธิ์ชิงแชมป์ในฟาสต์เลน (2015) ผลปรากฏว่าแอมโบรสถูกปรับแพ้ฟาล์ว ในเรสเซิลเมเนีย ครั้งที่ 31ได้เข้าร่วมแมตช์ไต่บันไดชิงแชมป์อินเตอร์ แต่ไม่สามารถคว้าแชมป์ได้ ในเอ็กซ์ตรีมรูลส์ (2015)ชนะฮาร์เปอร์ไปได้แบบชิคาโกสตรีต์ไฟต์ เป็นชัยชนะครั้งแรกในศึกใหญ่หลังจากแพ้ติดต่อกันถึง 9 ศึก ในเพย์แบ็ก (2015)แอมโบรสได้สิทธิ์ชิงแชมป์โลก 4 เส้ากับรอลลินส์(แชมป์), แรนดี ออร์ตัน และโรแมน เรนส์ แต่ไม่ได้แชมป์ ในอิลิมิเนชั่น แชมเบอร์ (2015)ได้ชิงแชมป์โลกกับรอลลินส์ แต่แอมโบรสชนะฟาล์วเพราะรอลลินส์ดึงกรรมการมาป้องกันตัว ทำให้แอมโบรสอัดโดนกรรมการ หลังแมตช์ถูกออธอริตีรุมทำร้าย แต่เรนส์ออกมาช่วย และแอมโบรสก็ขโมยเข็มขัดไป ในมันนีอินเดอะแบงก์ (2015)ได้รีแมตช์กับรอลลินส์แบบไต่บันได แต่ไม่ได้แชมป์ ในซัมเมอร์สแลม (2015)ได้ร่วมทีมกับเรนส์ชนะเบรย์และฮาร์เปอร์ไปได้ คืนต่อมาไวแอ็ตต์แฟมิลีได้เปิดตัวสมาชิกใหม่อย่างบรอน สโตรว์แมน ในไนท์ออฟแชมเปียนส์ (2015)แอมโบรสกับเรนส์ได้ปล้ำแท็กทีม 6 คนเจอกับไวแอ็ตต์แฟมิลี โดยคริส เจริโคได้มาร่วมทีมเป็นคนที่สามแต่ก็แพ้ ในเดือนพฤศจิกายน รอลลินส์ได้รับบาดเจ็บและต้องสละแชมป์โลก ทำให้มีการจัดทัวร์นาเมนต์หาแชมป์คนใหม่ แอมโบรสได้เข้าร่วมและสามารถผ่านเข้ารอบมาได้โดยชนะไทเลอร์ บรีซ, ดอล์ฟ ซิกก์เลอร์ และเควิน โอเวนส์ แต่ก็แพ้ให้โรแมน เรนส์ในรอบชิงที่เซอร์ไวเวอร์ซีรีส์ (2015) ในทีแอลซี (2015)แอมโบรสได้คว้าแชมป์อินเตอร์สมัยแรกจากโอเวนส์ ในรอยัลรัมเบิล (2016)ป้องกันแชมป์กับโอเวนส์ไว้ได้แบบลาสแมนสแตนดิ้ง คืนเดียวกันได้เป็นรองผู้ชนะรอยัลรัมเบิลชิงแชมป์โลกโดยทริปเปิลเอชคว้าแชมป์ไปได้ ในรอว์คืนต่อมา สเตฟานีได้ประกาศจัดแมตช์สามเส้าระหว่าง แอมโบรส, โรแมน เรนส์ และบร็อก เลสเนอร์ในฟาสต์เลน (2016)เพื่อหาผู้ท้าชิงแชมป์กับทริปเปิลเอชในเรสเซิลเมเนีย ครั้งที่ 32 โดยก่อนฟาสต์เลนในรอว์ 15 กุมภาพันธ์ แอมโบรสเสียแชมป์อินเตอร์คืนให้เควิน โอเวนส์ในแมตช์ 5 เส้า (Fatal 5-Way) ในฟาสต์เลนไม่สามารถคว้าสิทธิ์ผู้ท้าชิงอันดับ 1 ได้ ในรอว์วันต่อมาแอมโบรสได้ถูกเลสเนอร์ลอบทำร้าย ก่อนประกาศท้าเจอเลสเนอร์แบบสตรีตไฟต์ไม่มีกฏกติกาในเรสเซิลเมเนีย ในโรดบล็อกแพ้ทริปเปิลเอชในการชิงแชมป์โลก ในเรสเซิลเมเนียแพ้เลสเนอร์
ในมันนีอินเดอะแบงก์ (2016)ได้คว้ากระเป๋าสิทธิ์ชิงแชมป์โลก และใช้สิทธิ์ได้แชมป์สมัยแรกจากรอลลินส์ที่เพิ่งได้จากเรนส์ คืนต่อมาเขาได้ประกาศเจอทั้งรอลลินส์และเรนส์ชิงแชมป์สามเส้าในแบทเทิลกราวด์ (2016) 19 กรกฎาคม แอมโบรสได้ถูกดราฟท์ไปสแมคดาวน์ในฐานะแชมป์ WWE ในแบทเทิลกราวด์ป้องกันแชมป์ไว้ได้ ในซัมเมอร์สแลม (2016)ป้องกันแชมป์กับดอล์ฟ ซิกก์เลอร์ไว้ได้ ในแบ็กแลช (2016)เสียแชมป์ให้เอเจ สไตส์ ในสแมคดาวน์ 3 มกราคม 2017 ได้คว้าแชมป์อินเตอร์สมัยที่2จากเดอะมิซ ในรอยัลรัมเบิล (2017)ได้ร่วมเป็นลำดับที่12 ซึ่งอยู่นานเกือบ 27 นาทีก่อนถูกบร็อก เลสเนอร์เหวี่ยงออก  ในเรสเซิลเมเนีย ครั้งที่ 33ป้องกันแชมป์ได้จากแบรอน คอร์บิน 10 เมษายน 2017 แอมโบรสได้ย้ายมาสังกัดรอว์ในฐานะแชมป์อินเตอร์ ในเอ็กซ์ตรีมรูลส์ (2017)เสียแชมป์คืนให้เดอะมิซ ในซัมเมอร์สแลม (2017)ได้ร่วมทีมกับรอลลินส์คว้าแชมป์รอว์แท็กทีม WWEจากซีซาโรและเชมัส ทำให้แอมโบรสเป็นสมาชิกเดอะชีลด์คนแรกที่ได้แชมป์แกรนด์สแลมและแชมป์ทริปเปิลคราวน์ของWWE  ก่อนเสียแชมป์คืนให้ซีซาโรและเชมัส ในปลายปี 2017 แอมโบรสได้รับบาดเจ็บที่ไทรเซบทำให้ต้องพักหลายเดือน
หลังจากพักรักษาตัวไป 8 เดือนแอมโบรสก็ได้กลับมาช่วยเพื่อนอย่างเซท รอลลินส์จนคว้าแชมป์อินเตอร์จากดอล์ฟ ซิกก์เลอร์(พร้อมดรูว์ แม็กอินไทร์)ได้ในซัมเมอร์สแลม (2018) ในรอว์วันต่อมาแอมโบรสกับรอลลินส์ได้แต่งชุดเดอะชีลด์ออกมาช่วยเรนส์ที่เป็นแชมป์ยูนิเวอร์แซลจากการแคชอินกระเป๋าของบรอน สโตรว์แมนเป็นการรวมกลุ่มเดอะชีลด์อีกครั้ง ในรอว์ 22 ตุลาคม แอมโบรสกับรอลลินส์ได้คว้าแชมป์รอว์แท็กทีมร่วมกันอีกครั้งก่อนที่จะหักหลังรอลลินส์และกลายเป็นฝ่ายอธรรม และคว้าแชมป์อินเตอร์ได้จากรอลลินส์เป็นสมัยที่ 3 ก่อนเสียให้บ็อบบี แลชลีย์ ในฟาสต์เลน 2019 เดอะชีลด์ได้รวมทีมกันอีกครั้งเอาชนะแบรอน คอร์บิน, บ็อบบี แลชลีย์ และดรูว์ แม็กอินไทร์ไปได้ ในรายการพิเศษ The Shield's Final Chapter เดอะชีลด์รวมทีมกันเป็นครั้งสุดท้ายสามารถเอาชนะคอร์บิน, ดรูว์ และแลชลีย์ไปได้อีกครั้ง ในเดือนเมษายน 2019 แอมโบรสได้หมดสัญญาและลาออกจาก WWE
ออลอีลีตเรสต์ลิง
ในเดือนพฤษภาคม 2019 เขาได้เซ็นสัญญากับสมาคม All Elite Wrestling (AEW) โดยใช้นาม Jon Moxley ในศึก Best Of The Super Jr. ของ NJPW วันที่ 5 มิถุนายน 2019 Mox สามารถคว้าแชมป์ IWGP United States Championship เป็นเส้นแรกใน NJPW  ในศึก Revolution ของ AEW 29 กุมภาพันธ์ 2020 Mox สามารถคว้าแชมป์โลก AEW จากคริส เจอริโคได้สำเร็จ และยังได้คว้าแชมป์โลกของสมาคม GCW อีกด้วย ในศึก AEW×NJPW: Forbidden Door 26 มิถุนายน 2022 Mox เอาชนะ Hiroshi Tanahashi สามารถคว้าแชมป์โลกเฉพาะกาลของ AEW ได้สำเร็จ  ใน AEW Dynamite 24 สิงหาคม 2022 Mox สามารถเอาชนะแชมป์โลก AEW ตัวจริงอย่าง CM Punk ไปได้ทำให้ Mox เป็นแชมป์โลก AEW อย่างเป็นทางการสมัยที่ 2 ก่อนเสียคืนให้พังก์ใน All Out  และคว้ากลับมาได้อีกครั้งเป็นสมัยที่ 3 ทำให้เป็นคนแรกที่คว้าแชมป์โลกของ AEW ถึง 3 สมัย ก่อนเสียให้ MJF ใน AEW Full Gear 2022
ชีวิตส่วนตัว
เขาอาศัยอยู่ในลาสเวกัสเนวาดา เขาเป็นแฟนตัวยงของบ้านซินซินนาติกาลส์และฟิลาเดลเฟียใบปลิว เขาเป็นที่รู้จักในนามของบุคคลที่มีความเป็นส่วนตัวอย่างมากและไม่ได้ใช้สื่อสังคมออนไลน์ในปี 2014 "ผมไม่รู้สึกว่าจำเป็นต้องเปิดตัวด้วยความคิดของทุกคนในโลกด้วยโทรศัพท์หรือคอมพิวเตอร์ การเชื่อมต่อกับทุกคนในระดับผิวเผินเช่นนั้นไม่จริงสำหรับฉัน" ในปี 2015 เขากล่าวว่า "ฉันพยายามทำให้ตัวเองปิดตัวออกจากโลกเพราะมีบางสิ่งแปลกๆ ออกไป"
ตั้งแต่ปี 2013 เขาได้มีความสัมพันธ์กับเรเน พาเกตต์(เรเน ยังในWWE) เมื่อวันที่ 12 เมษายน 2017 เรเนประกาศในทวิตเตอร์ว่าตอนนี้เธอแต่งงานกับดีนแล้ว พวกเขาได้แต่งงานกันอย่างเป็นทางการเมื่อวันที่ 9 เมษายน 2017 และมีลูกคนแรกในเดือนพฤศจิกายน 2020
ประเทศบาห์เรนในโอลิมปิกเยาวชนฤดูร้อน 2014
ประเทศบาห์เรน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติบาห์เรนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 1 ชนิดกีฬา ผลการแข่งขันครั้งนี้ประเทศบาห์เรนได้รับเหรียญรางวัลแบ่งเป็น 0 เหรียญทอง 1 เหรียญเงิน และ 1 เหรียญทองแดง รวมทั้งหมด 2 เหรียญ